laion/Wikipedia-Exotic huggingface dataset:
עונת 2021/2022 בליגת האלופות בכדורסל

עונת 2021/2022 בליגת האלופות בכדורסל היא העונה השישית של תחרות אירופית זו לקבוצות כדורסל, שמאורגנת על ידי פיב"א אירופה. המשחק הראשון במסגרת המוקדמות התקיים ב-13 בספטמבר 2021 ומשחק הגמר התקיים ב-15 במאי 2022. בעונה זו הצטרפה למפעל אוניקאחה מאלגה. טנריפה זכתה בטורניר בפעם השנייה לאחר ניצחון בגמר על מנרסה. 52 קבוצות מ-30 מדינות השתתפו בעונת 2021/2022 של ליגת האלופות. 28 העפילו אוטומטית לשלב הבתים, ו-24 קבוצות נוספות התמודדו בשלב המוקדמות על 4 מקומות נוספים. בשלב הבתים השתתפו 32 קבוצות המאורגנות ב-8 בתים. הקבוצות שסיימו במקום הראשון בבית העפילו אוטומטית לפלייאוף. הקבוצות שסיימו במקום 2–3 בכל בית התחרו בסדרה של הטוב מ-3 משחקים על כרטיס לפלייאוף בהצלבה עם הבית המקביל (כך שהקבוצה מהמקום השני בבית א' פגשה את הקבוצה מהמקום השלישי בבית ב'). משחקי הפלייאוף התקיימו בשיטת בתים כאשר שתי הראשונות מכל בית העפילו לרבע הגמר, שהוכרע בשיטת סדרות הטוב מ-3 משחקים, כאשר המנצחות העפילו לפיינל פור. הטורניר התקיים בין ה-13 במאי ל-15 במאי 2022. 24 קבוצות התחרו על 4 מקומות בשלב הבתים של הליגה. קבוצות מדרגים 3–6 התחילו בשלב רבע הגמר (6 נגד 3, 4 נגד 5), המנצחות בשלב זה העפילו לחצי הגמר בו פגשו את מדורגות 1–2 שכבר העפילו לשלב זה, המנצחות התמודדו בשלב הגמר כשהמנצחת העפילה לשלב הבתים של התחרות. שלוש קבוצות ישראליות השתתפו במפעל בעונה זו. הפועל חולון והפועל ירושלים השתתפו אוטומטית בשלב הבתים, בעוד הפועל אילת, בהופעתה הראשונה אי פעם במפעל, הודחה בשלב המוקדמות הראשון. שטרסבורג מובילה על אוסטנדה בזכות מאזן פנימי. בשלב זה התמודדו הקבוצות שסיימו במקומות 2 ו-3 בסדרת הטוב משלוש על מקום בשלב 16 האחרונות. הקבוצות שסיימו במקום ה-2 אירחו את משחק מספר 1 ו-3 במידת הצורך והקבוצות שסיימו במקום ה-3 אירחו את משחק מספר 2. שתי הקבוצות הראשונות בכל בית העפילו לשלב רבע הגמר. 8 הקבוצות שהעפילו משלב 16 האחרונות התמודדו בסדרות על פי הגרלה. הקבוצות שסיימו במקומות הראשונים זכו ליתרון ביתיות ואירחו את המשחק הראשון והשלישי (במידת הצורך). המדורגת נמוך יותר אירחו את המשחק השני. אתר האינטרנט הרשמי של עונת 2021/2022 בליגת האלופות בכדורסל (באנגלית) פירוט התחרות באתר התחרות פרומיתיי פורשת מליגת האלופות ותתרום את כל כספה למלחמה כנגד רוסיה
מריה פרובסט

מריה פרובסט (בגרמנית: Maria Probst;‏ 1 ביולי 1902, מינכן – 1 במאי 1967) הייתה פוליטיקאית גרמנייה, חברת המפלגה הנוצרית-סוציאלית בבוואריה. פרובסט איבדה את בעלה במלחמת העולם השנייה (את הידיעה על כך קיבלה באופן רשמי רק ב-1949) והיא גידלה את ילדיהם לבדה. כדי להתפרנס עבדה כמורה ועורכת בהמלבורג שם החלה את דרכה הפוליטית. מיד ב-1946 נבחרה לפרלמנט של בוואריה, היא נבחרה בבחירות הראשונות לבונדסטאג ב-1949 ושבה ונבחרה שוב ושוב כך שכיהנה כחברת הבונדסטאג עד יום מותה. בין 27 בפברואר 1958 ו-21 בדצמבר 1965 הייתה פרובסט חברה גם בפרלמנט האירופי. היא נודעה בפעילותה החברתית ובפעילותה לשוויון זכויות לנשים. מדיה וקבצים בנושא מריה פרובסט בוויקישיתוף ביוגרפיה של מריה פרובסט (בגרמנית) (זמינה בארכיון האינטרנט) ערך זה הוא קצרמר בנושא אישים ובנושא גרמניה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריה פרובסט".
כפול או כלום

כפול או כלום (באנגלית: Double or nothing) הוא סוג הימור בו המהמר מכפיל את הסכום שברשותו או מפסיד את כולו. ניתן לראות במשחק זה "משחק ג'נטלמני" המעניק למפסידים בהימור ראשוני סיכוי לזכות בכספם בחזרה, תוך סיכון מינימלי לזוכה. להכפיל את סכום ההימור וחייב גם לקחת קלף 1 נוסף ולהעביר את התור הלאה. דוגמה למצב כפול או כלום זה מצב בו אדם A זוכה בהימור של 5 דולרים נגד אדם B, כאשר אדם A או B מחליטים לשחק "הכל או כלום", התוצאה המתקלת היא שהיוזם של המשחק או שמקבל "כפול", כלומר 10 דולר בסך הכל (5$+5$) או שמפסיד את הכל ומקבל שום דבר (5$-5$). פרק זה לוקה בחסר. אנא תרמו לוויקיפדיה והשלימו אותו. המונח המשמש בבלאק ג'ק לתאר את מצב הכל או כלום הוא "הכפלת מטה". מהלך זה מאפשר לך להכפיל את ההימורים ולקחת קלף 1 נוסף. עם זאת, מדובר בהימור שנחשב מסוכן, אם אתה מקבל קלף שני נמוך במיוחד אתה לא יכול להכות שוב, בשל סיכון זה שחקנים שנחשבים ביישנים נמנעים מהימור כפול ושחקנים שנחשבים הרפתקניים יותר נוטים כן לנסות את זה. מרטינגל (שיטת הימורים) http://gambiter.com/gambling/Double_or_nothing.html http://www.billiardsforum.com/billiard-terms-definition/double-or-nothing https://www.lexico.com/en/definition/double_or_nothing
מנקה מקטרות

מנקה מקטרות הוא סוג של מברשת, שנועדה במקור להסרת לחות ושאריות ממקטרות. מנקה מקטרות יכול לשמש גם לצורך ניקיון של מקומות בעלי חללים ופתחים צפופים או צרים יחסית. מנקי מקטרות מיוחדים מיוצרים עבור ניקוים של מכשירים רפואיים ויישומים הנדסיים שונים. שימושים נפוצים נוספים שלהם כוללים את פיתולם סביב צווארי בקבוקים על מנת לספוג טפטופים ודליפת נוזלים, החזקה של חפצים יחדיו, קידוד על בסיס צבעים והחלת צבעים, שמנים, ממסים, שומנים וחומרים דומים. מנקי מקטרות בדרך כלל עשויים מחומר סופג כלשהו, בדרך כלל כותנה או לפעמים ויסקוזה. זיפים מחומר נוקשה יותר, בדרך כלל ניילון מונופילמנט או פוליפרופילן מתווספים לעיתים כדי לקרצף טוב יותר את החפץ המיועד לניקוי. מיקרופילמנט פוליאסטר משמש בכמה מנקי מקטרות טכניים, מכיוון שפוליאסטר מרחיק נוזלים ולא סופג אותו כמו כותנה. כמה מנקי מקטרות הם בצורה חרוטית או מחודדת, כך שקצה אחד עבה וקצה אחד דק. הקצה הדק נועד לניקוי החלק הקטן של המקטרת ואז הקצה העבה לקערה או לחלק הרחב יותר של המקטרת. כאשר משתמשים בהם למטרות ניקוי, מנקי מקטרות מושלכים בדרך כלל לפח לאחר שימוש אחד או שניים. מנקי מקטרות משמשים פעמים רבות בפרויקטים של יצירה. מנקי מקטרות שמיועדים במיוחד להיות חומר יצירה מיוצרים בדרך כלל מפוליאסטר או ניילון ולעיתים קרובות הם ארוכים ועבים יותר מהסוג שמתאים לניקוי. מנקי מקטרות מהסוג הזה זמינים בצבעים רבים ושונים. מנקי מקטרות לצורכי יצירה אינם שימושיים במיוחד לצורכי ניקוי, מכיוון שהפוליאסטר אינו סופג נוזלים, והגרסאות העבות יותר עשויות לא להצליח להיכנס לחלקים הצרים ביותר במקטרת רגילה או למקומות צרים וקשים לגישה אחרים שדורשים ניקוי. ביפן, יצירה עם מנקי מקטרות ידועה בשם Mogol art. שם זה נגזר מהמילה הפורטוגזית Mughal, שמתייחסת לסגנון מסוים של אריגה. אטושי קיטאנקה הנחה סדנאות בקניונים ובבתי ספר ביפן במטרה לתמוך בתעשיית מנקי המקטרות. שימוש אומנותי נפוץ למנקי מקטרות הוא יצירת צורות של חיות באמצעות פיתול של מנקי המקטרות. שימוש נפוץ נוסף הוא שימוש בהם בתור שפם במסכות של בעלי חיים. מנקי מקטרות עשויים משני חוטים, הנקראים הליבה, כאשר הם מפותלים יחד ולוכדים סיבים קצרים ביניהם, הנקראים הערימה. בדרך כלל, מייצרים שני מנקי מקטרות בבת אחת, מכיוון שהחוטים הפנימיים של כל מנקה מקטרות עטופים על ידי צמר, שיוצר סליל, והחוטים החיצוניים לוכדים את עטיפות הצמר, שנחתכות ואז הופכות לציציות של מנקה המקטרות. צמר שניל מיוצר בצורה דומה, ולכן מנקי מקטרות ליצירה נקראים לעיתים קרובות "גבעולי שניל". המילה שניל מגיעה מצרפתית, ומשמעותה זחל. ישנן מכונות לייצור מנקי מקטרות שהן למעשה מכונות שניל שהוסבו. יש מכונות המייצרות מנקי מקטרות ארוכים מאוד אשר נפרשים על סלילים. הסלילים עשויים להימכר כפי שהם או להיחתך לאורכים קצרים יותר בהתאם לשימוש המיועד. מכונות אחרות חותכות את מנקי הצינורות כאשר הם יוצאים ממכונות הייצור. מנקי מקטרות לעישון ההם בדרך כלל באורך של 15 עד 17 סנטימטרים. מנקי מקטרות למטרות יצירה הם בדרך כלל באורך של 30 סנטימטרים, ולעיתים מגיעים לאורך של 50 סנטימטרים. הקוטר של מנקי המקטרות הוא בדרך כלל 4, 6, או 15 מילימטרים. למנקי מקטרות גדולים במיוחד (גודל ג'מבו) יש קוטר של 30 מילימטרים ואורך של בין 45 סנטימטרים לשני מטרים. מדיה וקבצים בנושא מנקה מקטרות בוויקישיתוף Mogol art, www.craftjam.jp Pipe cleaner artist, news.yahoo.com (באנגלית אמריקאית) Kwik Crafts: Pipe Cleaners, kwikcrafts.com
סילור סולדאטוב

סילור סולדאטוב (שם מדעי: Silurus soldatovi), הוא מין דג גרם ממשפחת הסילוריים שבסדרת השפמנונאים המצוי במזרח אסיה בתחום צפון הרפובליקה העממית של סין ורוסיה באזור הנהרות אמור ואוסורי. הוא קרוי על שם האיכתיולוג הרוסי ולדימיר סולדאטוב והוא קרובו של הסילור האירופי. הדג מצוי בטבע בסכנת הכחדה עקב דיג ועקב מקומות חיות אנדמיים. הסילור מגיע לאורך ממוצע של 90 עד 100 סנטימטרים אך נמצאו גם פרטים באורך של 400 סנטימטרים ומשקל של 40 קילוגרם ומעלה. השפמנון בעל עור רירי אפור-ירוק וחסר קשקשים עם סנפירים קצרים ובשרניים ורעמת סנפיר סביב הזנב. השפמנון בעל ראש עבה ולסתות גדולות מעוגלות עם עיניים קטנות. הוא יכול להגיע לגיל 20 שנה ויכול לשרוד במים קרירים של 5 עד 25 מעלות. השפמנון נמצא בסכנה בטבע עקב דיג יתר, צמצום מקום חיותו ובשל זיהום מים. בנוסף האוכלוסיות שלו אנדמיות לנהרות ספורים במזרח אסיה ומתרבות בקצב איטי יחסית. מדיה וקבצים בנושא סילור סולדאטוב בוויקישיתוף סילור סולדאטוב, באתר ITIS (באנגלית) סילור סולדאטוב, באתר NCBI (באנגלית) סילור סולדאטוב, באתר האנציקלופדיה של החיים (באנגלית) סילור סולדאטוב, באתר FishBase (באנגלית) סילור סולדאטוב, באתר GBIF (באנגלית) סילור סולדאטוב באתר FishBase סילור סולדאטוב באתר הרשימה האדומה של IUCN Liu Wei (2010). Physio-ecology of Northern Sheatfish Silurus soldatovi During Early Development (PhD thesis). Qingdao: Ocean University of China
מרים סטיבנסון

מרים סטיבנסון (באנגלית: Miriam Stevenson; נולדה ב-4 ביולי 1933) היא דוגמנית אמריקאית, מיס תבל לשנת 1954. סטיבנסון נולדה בעיירה בקרוליינה הדרומית, ב-1953 נבחרה ל"מיס קרוליינה הדרומית" והשתתפה בתחרות מיס אמריקה 1954, בה עלתה לשלב עשר המועמדות הסופיות. היא זכתה בתחרות "מיס קרוליינה הדרומית ארצות הברית" לשנת 1954, היא ייצגה את קרוליינה הדרומית במיס ארצות הברית השלישית וגם בה סיימה במקום הראשון, בעקבות זאת ייצגה את ארצות הברית בתחרות הבינלאומית של מיס תבל, בה היא הוכתרה במקום הראשון, ובכך נהייתה לאמריקאית הראשונה שזוכה בתואר זה. בניקוד התחרות היה תיקו בינה לבין מיס ברזיל, עקב כך שנותנת החסות העיקרית של התחרות הייתה חברת בגדי הים "Catalina Swimwear" הוחלט להעניק לה את הזכייה שכן גזרת גופה התאימה יותר לדוגמנות בגדי ים, אך עם זאת היא החליטה לחלוק חלק מהפרס עם מיס ברזיל. בעקבות הזכייה היא חתמה על חוזה עם חברת סרטי יוניברסל. לאחר שנה החליטה שהיא עוזבת את עבודתה בהוליווד וחוזרת לקרוליינה הדרומית הולדתה על מנת להשלים את לימודיה באוניברסיטת לנדר, היא שימשה כמנחה בערוץ טלוויזיה של קרוליינה הדרומית, היא הייתה שופטת במספר תחרויות יופי. היא נישאה לדונלד אפטון ונולדו להם שני ילדים. מדיה וקבצים בנושא מרים סטיבנסון בוויקישיתוף מרים סטיבנסון, במסד הנתונים הקולנועיים IMDb (באנגלית)
אליפות ישראל בהיאבקות יוונית-רומית 2013

אליפות ישראל בהיאבקות יוונית-רומית נערכה ברחובות ב-1 בפברואר 2013. אליפות ישראל בהיאבקות חופשית איגוד ההיאבקות בישראל | תחרות | אליפות ישראל לבוגרים סגנון יווני-רומי, באתר איגוד ההיאבקות בישראל
ארנולדו איגואראן

ארנולדו איגואראן (בספרדית: Arnoldo Iguarán;‏ 18 בינואר 1957 בריואצ'ה שבקולומביה) ידוע גם בכינויו "אל גוג'ירו", הוא כדורגלן עבר קולומביאני, ששיחק בעמדת החלוץ. נולד בריואצ'ה, איגואראן התחיל וסיים את קריירת הכדורגל שלו עם קוקוטה דפורטיבו. הוא בילה 12 שנים במיונאריוס עימה זכה באליפות קולומביה בשנים 1987 ו-1988. במהלך 13 עונות בה איגואראן כבש 120 שערי ליגה ב-336 משחקים. הוא חזר לדפורטיבו קוקוטה ופרש ממשחק בגיל 40, דבר שהופך אותו לאחד השחקנים המבוגרים ביותר ששיחקו בליגה הקולומביאנית בהיסטוריה. לאחר הפרישה שלו בשנות ה-90, אקדמיית כדורגל הוקמה לכבודו על ידי אחיו, קמילו איגואראן. איגואראן גם נחשב לאחד השחקנים הטובים ביותר ששיחקו במדי נבחרת קולומביה, בה הוא החזיק בתואר מלך השערים בכל הזמנים עד שנת 2015, אז שיאו נשבר בידי רדאמל פלקאו. איגואראן היה מלך השערים של קופה אמריקה 1987 בו כבש 4 שערים כולל שלושער בניצחון 0–3 על פרגוואי. אחד הניצחונות הזכורים ביותר שהיו לו איתה היה ה-0–2 על ברזיל בקופה אמריקה 1991. אנטוני דה אבילה כבש באותו המשחק את הראשון, ואילו השני נכבש בידי ה"אל גוג'ירו" איגואראן בעצמו כשעשה זאת בדקה ה-66' למשחק. הוא היה שותף גם למשחקי קולומביה במונדיאל 1990 ובסך הכל כבש 25 שערים ב-68 הופעות במדיה. דפורטיבו טאצ'ירה אליפות ונצואלה: 1981 מיונאריוס אליפות קולומביה (2): 1987, 1988 אישיים מלך השערים בקופה אמריקה: 1987 (4 שערים) ארנולדו איגואראן, באתר Transfermarkt ארנולדו איגואראן, באתר WorldFootball.net ארנולדו איגואראן, באתר National Football Teams ארנולדו איגואראן, באתר FootballDatabase.eu
Boredom

Boredom הוא שיר של הראפר האמריקאי טיילר, דה קריאייטור מאלבום האולפן הרביעי שלו מ-2017, Flower Boy. זהו הסינגל השני מהאלבום, והוא יצא לאור ב-11 ביולי 2017. בשיר מופיעים הזמר האנגלי רקס אורנג' קאונטי (אנ') והזמרת הנורווגית אנה אוף דה נורת', וכן שירה נוספת של הזמרת הבריטית קורין ביילי ריי. השיר, אשר הופק על ידי טיילר, נפתח עם פריטה על גיטרה, ואחריו קולות תופים וגלים של אורגן חשמלי. טיילר מבטא שפע של תחושות המתלוות לשעמום שלו, כגון כעס, בלבול, עצב וספק עצמי. בראיון עם הקומיקאי ג'רוד קרמייקל, טיילר סיפר כיצד כתב את השיר: כתבתי את זה בשעה 17:00 בשבת, שוכב על גבי, נראה כל כך משועמם. לא היה מה לעשות. אף אחד לא התקיף אותי בחזרה. ג'ספר היה בחדר השני, מעורער משעמום, אבל לא ראיתי אותו כל היום. החדר שלי היה חם כמו הגיהנום, כי אני אוהב את התנור פועל ולא היה אלא לאכול דגנים יבשים. ואני יושב שם כאילו מה לעזאזל אני הולך לעשות? כתבתי את הבית הזה ממש כעשר שניות. Weinstein, Max (11 ביולי 2017). "Tyler, The Creator Releases New Song 'Boredom' - XXL". XXL Mag (באנגלית). {{cite web}}: (עזרה) Craighead, Olivia (11 ביולי 2017). "Tyler, The Creator Shares "Boredom"". The FADER (באנגלית). נבדק ב-2020-08-24. {{cite web}}: (עזרה) Listen to "Boredom" by Tyler, the Creator (באנגלית), נבדק ב-2020-08-24 Subbarao, Mohith (2020-01-30). ""Boredom": Tyler, The Creator's Flower Boy is an Exploration of Existential Dread". Medium (באנגלית). נבדק ב-2020-08-24. Kreps, Daniel (2017-07-12). "Hear Tyler, the Creator's Laid-Back New Song 'Boredom'". Rolling Stone (באנגלית אמריקאית). נבדק ב-2020-08-24. Burney, Lawrence (23 בינואר 2018). "Watch an Extensive Interview With Tyler, the Creator on 'Flower Boy'". www.vice.com (באנגלית). נבדק ב-2020-08-24. {{cite web}}: (עזרה)
עונת 1992/1993 בליגת העל ההולנדית

עונת 1992/1993 הייתה העונה ה-37 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פיינורד באליפות הליגה. פורטונה סיטארד, דורדרכט 90 ודן בוס ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, מתוכן 15 ששיחקו בעונה הקודמת, שאליהן הצטרפו דן בוס, גו אהד איגלס וקמבור-ליוורדן שעלו מליגת המשנה. הקבוצות שיחקו ביניהן במשך 2 סיבובים בני 17 מחזורים כל אחד - 34 מחזורים בסה"כ. בסיומם הראשונה זכתה באליפות, והקבוצה במקום ה-18 ירדה לליגת המשנה. החל מאותה עונה ועד עונת 2018/2019 הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–5 בליגת המשנה, כאשר בכל בית שובצה קבוצה אחת מליגת העל ושתי קבוצות מליגת המשנה, בבית הפלייאוף התחתון שיחקה כל קבוצה צמד משחקים נגד כל קבוצה, ובסך הכל 4 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 4 הקבוצות הנותרות שיחקו בעונה הבאה בליגת המשנה.   העפילה מליגת המשנה   ירדה מליגת העל   נשארה בליגת המשנה
צ'ארלי ראוז

צ'ארלי ראוז (באנגלית: Charlie Rouse;‏ 6 באפריל 1924 – 30 בנובמבר 1988) היה סקסופוניסט טנור וחלילן אמריקאי בסגנון הארד בופ. הקריירה שלו מאופיינת בשיתוף הפעולה שלו עם פסנתרן הג'אז ת'לוניוס מונק, שנמשך למעלה מעשר שנים. ראוז נולד בוושינגטון די.סי. בשנת 1924. בתחילה ניגן על קלרינט, ובהמשך עבר לנגן על סקסופון. ראוז החל את הקריירה שלו בתזמורת של בילי אקסטין בשנת 1944, ואחריו, בשנת 1945 עם הביג בנד של דיזי גילספי, משנת 1949 ועד 1950 ניגן עם התזמורת דיוק אלינגטון, ניגן עם השמיניה של קאונט בייסי ב-1950, ועם בול מוס ג'קסון ולהקת Buffalo Bearcats בשנת 1953, ועם השישיה של אוסקר פטיפורד בשנת 1955. את הופעת הבכורה שלו הוא הקליט עם המלחין והפסנתרן טאד דאמרון בשנת 1947, ובשנת 1957 הפיק אלבום עם נגן הטנור סקסופון פול קוויניצ'ט. הוא היה חבר ברביעייתו של ת'לוניוס מונק בין השנים 1959–1970. בשנות השמונים היה חבר מייסד בהרכב הג'אז Sphere, שהחלה כמחווה למונק. צ'ארלי ראוז נפטר מסרטן הריאה ב־30 בנובמבר 1988 בבית החולים האוניברסיטאי בסיאטל בגיל 64. האסטרואיד "10426 צ'ארלי-ראוז" נבחר רשמית לכבודו של ראוז על ידי האסטרונום האמריקאי ג'ו מונטני מפרויקט חקר החלל Spacewatch, שגילה אותו בשנת 1999. 1957: The Chase Is On (Bethlehem) with Paul Quinichette 1958: Just Wailin' (New Jazz) with Herbie Mann, Kenny Burrell and Mal Waldron 1960: Takin' Care of Business (Jazzland) 1960: Yeah! (Epic) – reissued as Unsung Hero in 1990 with tracks from We Paid Our Dues 1961: We Paid Our Dues (Epic) – shared LP with Seldon Powell 1962: Bossa Nova Bacchanal (Blue Note) 1973: Two Is One (Strata-East) 1977: Cinnamon Flower (Casablanca) – also released as Brazil (Douglas Records) 1977: Moment's Notice (Storyville) 1981: The Upper Manhattan Jazz Society (Enja) - released 1985 1984: Social Call (Uptown) with Red Rodney 1988: Soul Mates (Uptown) with Sahib Shihab – released 1993 1988: Epistrophy (Landmark) צ'ארלי ראוז, במסד הנתונים הקולנועיים IMDb (באנגלית) צ'ארלי ראוז, באתר AllMusic (באנגלית) צ'ארלי ראוז, באתר MusicBrainz (באנגלית) צ'ארלי ראוז, באתר Discogs (באנגלית) צ'ארלי ראוז - הופעתו ברביעייה של מונק בלו-נוט - האמן צ'ארלי ראוז צ'ארלי ראוז - דיסקוגרפיה Charlie Rouse | Biography, Albums, Streaming Links, AllMusic (באנגלית) Watrous, Peter (1988-08-09). "REVIEW/JAZZ; TADD DAMERON'S GENTLE MELODIES". The New York Times (באנגלית אמריקאית). ISSN 0362-4331. נבדק ב-2021-06-25. Spacewatch Minor Planets Joe Has Named, www.lpl.arizona.edu
זיכרון גורלי

האם התכוונתם ל... זיכרון גורלי (סרט, 1990) – סרטו של פול ורהובן בכיכובו של ארנולד שוורצנגר זיכרון גורלי (סרט, 2012) – סרטו של לן וייסמן בכיכובו של קולין פארל
קופים מכונפים

האם התכוונתם ל... קופים מכונפים (הקוסם מארץ עוץ) – דמויות בדיוניות מתוך הקוסם מארץ עוץ קופים מעופפים (פסיכולוגיה פופולרית) – מונח בפסיכולוגיה פופולרית
קדחת הבהרות בישראל

קדחת הבהרות היא שם של קבוצת מחלות זיהומיות, הנגרמות על ידי חיידקי רִיקֶצְיָה. מבין המחלות שבקבוצה, נפוצה בישראל קדחת הכתמים הים תיכונית אשר שכיחה בעיקר באזור צפון השרון (בטווח היישובים הבאים: חדרה, בנימינה - גבעת עדה, אור עקיבא, פרדס חנה כרכור והסביבה). רוב ההדבקויות בה מתרחשות בעונת הקיץ אך גם בשאר עונות השנה יש הנדבקים ממנה. בשנות המנדט הבריטי ובמהלך העלייה ההמונית רוססו ב-DDT מיטלטליהם של יוצאי אירופה, הפליטים והעקורים, ששהו בגטאות, וממחנות הריכוז, העבודה, ההשמדה, והמעצר כדי למנוע מגפת טיפוס בישראל. המחלה עלולה להיות קטלנית בקרב מבוגרים ומדוכאי מערכת חיסונית. היא מועברת לבני אדם על ידי עקיצת קרצייה, שהייתה על כלב נגוע. הכלב הוא הנשא של החיידק ואינו מפתח מחלה. המחלה אינה מועברת מאדם לאדם ואינה מדבקת. במקרה של המצאות קרצייה על העור יש להוציאה באמצעות פינצטה ולא עם האצבעות, היות שקיים סיכוי שהקרצייה תמעך ויישארו חלקים ממנה הנושאים את החיידק בתוך העור. התסמינים מופיעים כ-14–21 יום לאחר ההדבקה: חום גבוה צמרמורות כאב ראש סחרחורת כאב שרירים הקאה דלקת גרון כעבור עוד 3–7 ימים מופיעות בעור בהרות (ומכאן שם המחלה) - כתמים קטנים, אדומים ובהירים, בעלי צורה לא סדירה. הפריחה עלולה לכסות את כל הגוף, אך על פי רוב היא מוגבלת לפנים ולכפות הידיים והרגליים. הפריחה נמשכת שישה עד שבעה ימים. המחלה עשויה לשכוך בעצמה בשבוע השלישי למחלה, אך עלולים להתפתח סיבוכים: דלקת ריאות הפרעות בכליות דלקת שריר הלב במקרים חמורים ביותר - מוות בימינו ניתן לטפל בטיפוס הבהרות בעזרת אנטיביוטיקה וטיפול תומך. ישנה חשיבות רבה להגברת המודעות והעירנות למניעת המחלה על ידי טיפול בבעלי-חיים. מומלץ לבצע טיפול סביבתי, בעיקר במקומות המרבץ של בעלי החיים, באמצעות תכשירים מיוחדים. כמו כן כדאי לשמור על הגיינה אישית לאחר טיול במקומות נגועים וכיבוס הבגדים והמצעים. בין השנים 1916–1918 השתוללה המגפה באזור צפת. הד"ר אברהם חיים גרין עסק במלחמה בטיפוס הבהרות באזור צפת, וגם נפטר ממחלה זו. ב-1925 התפרצה המחלה בבאר טוביה ב-1926 התחרשו מקרים בודדים של המחלה בנהלל ב-1950 המחלה התפשטה בתל אביב ב-1968 שבעה ילדים מהעיר באשדוד חלו במחלה ב-1977 שלושה מקרי טיפוס התגלו בחיפה בשנת 1999 הזמר מאיר אריאל נפטר לאחר שחלה במחלת קדחת הבהרות, לאחר שאובחן בטעות כחולה בשפעת. באוקטובר 2017 נפטר נער בן 15 מהמחלה. קדחת הבהרות באתר הלל יפה דוד תדהר (עורך), "אברהם חיים גרין", באנציקלופדיה לחלוצי הישוב ובוניו, כרך ב (1947), עמ' 969 סגירת בית ספר בבאר טוביה מצב הבריאות בעמק אמצעים נגד התפשטות טיפוס הבהרות מחלת טיפוס הבהרות נתגלתה באשדוד טיפוס בחיפה מת הנער בן ה-15 שלקה בקדחת הבהרות הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הקדחת בישראל

האם התכוונתם ל... קדחת הבהרות בישראל המלריה בארץ ישראל המלריה במושבה חדרה חקר המלריה בארץ ישראל קדחת הבוץ בישראל קדחת מערב הנילוס בישראל
יאן אקרמן

יאן אקרמן (בהולנדית: Jan Akkerman; נולד ב-24 בדצמבר 1946) הוא גיטריסט הולנדי, המוכר בעיקר כחבר בהקת הרוק המתקדם פוקוס. לאחר עזיבת הלהקה הוא המשיך בקריירה עצמאית. יאן אקרמן נולד באמסטרדם. תחילה הוא ניגן באקורדיון אך בגיל 10 עבר לנגן בגיטרה ובשנת 1960 יצאה הקלטה הראשונה שלו. בגיל 14 הוא הצטרף ללהקה של חברו פייר ון לינדן שאיתו הוא שיתף פעולה גם בהמשך הקריירה. בשנת 1969 הוא הצטרף לתייס ון ליר, הבסיסט מרטין דרזדן ולמתופף האנס קלאובר בהקמת להקת פוקוס. אלבומי הלהקה Focus II (הגיע למקום 9 בבילבורד 200) ו-Focus 3 הגיעו למעמד של תקליט זהב. לאחר הצלחה זו, בשנת 1973 יאן אקרמן הוציא אלבום סולו Tabernakel. האלבום Eli שיצא לאור בשנת 1976 זכה ב"פרס אדיסון". הוא המשיך בקריירת סולו עד שבשנת 1986 חזר ל"פוקוס" שהוציא אלבום חדש. בשנת 1992 יאן אקרמן עבר תאונת דרכים, אך חזר להופיע בשנת 1993. יאן אקרמן המשיך בקריית סולו וקיבל מספר פרסים על יצירותיו לרבות "פרס נבל הזהב" בשנת 2005. Talent for Sale (Imperial, 1968) Profile (Sire, 1972) Tabernakel (Atlantic, 1973) Eli (Atlantic, 1976) Jan Akkerman (Atlantic, 1977) Live (Atlantic, 1978) Aranjuez (CBS, 1978) Jan Akkerman 3 (Atlantic, 1979) Transparental (Ariola, 1980) Oil in the Family (CNR, 1981) Pleasure Point (WEA, 1982) It Could Happen to You (Polydor, 1982) Can't Stand Noise (CBS, 1983) From the Basement (CBS, 1984) Focus (Vertigo, 1985) The Complete Guitarist (Charly, 1986) Heartware (Skydancer, 1987) The Noise of Art (I.R.S. Records, 1990) Puccini's Café (EMI, 1993) Blues Hearts (EMI, 1994) Focus in Time (Patio Music, 1996) Blues Root (Universe, 1998) Passion (Roadrunner Records, 1999) Live at Alexanders (Akkernet, 1999) C. U. (Coast to Coast, 2003) Close Beauty (Music Theories, 2019) מדיה וקבצים בנושא יאן אקרמן בוויקישיתוף אתר האינטרנט הרשמי של יאן אקרמן יאן אקרמן, במסד הנתונים הקולנועיים IMDb (באנגלית) יאן אקרמן, באתר Last.fm (באנגלית) יאן אקרמן, באתר AllMusic (באנגלית) יאן אקרמן, באתר MusicBrainz (באנגלית) יאן אקרמן, באתר Discogs (באנגלית) יאן אקרמן, באתר Songkick (באנגלית) יאן אקרמן, באתר SecondHandSongs
שרה וייסגלס

שרה וייסגלס (באנגלית: Sara Waisglass; נולדה ב-3 ביולי 1998 בטורונטו, אונטריו) היא שחקנית קולנוע וטלוויזיה יהודייה-קנדית, הידועה מתפקידה כפרנקי הולינגסוורת' בסדרות הטלוויזיה "דגראסי: הדור הבא" ו"דגראסי: הכיתה הבאה". וייסגלס החלה את דרכה בתעשיית הבידור כשחקנית ילדה. הופעת הבכורה שלה בטלוויזיה הייתה בתפקיד ג'יין בת ה-8 בתוכנית "המופע של ג'יין" בשנת 2007. היא הופיעה לראשונה על המסך הגדול בסרט בבימויו של ז'יל בורדו Afterwards בשנת 2008. בשנת 2015, הופיעה בסרטו של אנטון קורביין "חיים", דרמה ביוגרפית על חייו של שחקן הקולנוע ג'יימס דין. בגיל 15 דגמנה למותג Youth Apparel. בשנת 2017 שיחקה בסרט Mary Goes Round שהוצג בפסטיבל הסרטים הבינלאומי בטורונטו בשנת 2017. בשנת 2021 גילמה את מקסין, חברתה הטובה ביותר של ג'יני וחלק מקבוצת MANG (מקס, אבי, נורה וג'יני) בסדרת הטלוויזיה הקומית של נטפליקס "ג'יני וג'ורג'יה". בשנת 2015, וייסגלס הייתה מועמדת בקטגוריה "השחקנית הצעירה הטובה ביותר בתפקיד חוזר בגיל 16-21" בטקס "פרסי הבדרן הצעיר" 2015 על הופעתה סדרה "דגראסי: הדור הבא". מדיה וקבצים בנושא שרה וייסגלס בוויקישיתוף שרה וייסגלס, ברשת החברתית אקס (טוויטר) שרה וייסגלס, ברשת החברתית אינסטגרם שרה וייסגלס, ברשת החברתית טיקטוק שרה וייסגלס, ברשת החברתית LinkedIn שרה וייסגלס, במסד הנתונים הקולנועיים IMDb (באנגלית) שרה וייסגלס, באתר Rotten Tomatoes (באנגלית) שרה וייסגלס, באתר Metacritic (באנגלית) שרה וייסגלס, במסד הנתונים הקולנועיים KinoPoisk (ברוסית) שרה וייסגלס, באתר אפל מיוזיק (באנגלית) שרה וייסגלס, באתר ספוטיפיי שרה וייסגלס, באתר דיזר "The Jane Show (TV series 2004-2007)". rarefilmfinder.com. 2007. Besserglik, Bernard (14 בינואר 2009). "Film Review: Afterwards". hollywoodreporter.com. {{cite news}}: (עזרה) "Afterwards (2008)". studiocanal.com. "Life". The Coast Halifax (באנגלית). "Life (2015)". filmaffinity.com. "Meet Degrassi Star & Youth Apparel Top Model Sara Waisglass". fashionandbeautyinc.com. 19 בדצמבר 2013. {{cite web}}: (עזרה) Powell, W. Andrew (2018-03-30). "John Ralston & Sara Waisglass talk Mary Goes Round". The GATE (באנגלית אמריקאית). Prestridge, James (2018-04-25). "Close-up: An Interview with Sara Waisglass". Close-Up Culture (באנגלית אמריקאית). Sullivan, Corinne (24 בפברואר 2021). "Newly Obsessed With Ginny & Georgia's Sara Waisglass (aka Maxine)? Join the Club!". popsugar.co.uk. {{cite news}}: (עזרה) O'Keefe, Meghan (2021-03-01). "'Ginny & Georgia' Stars Felix Mallard and Sara Waisglass Were Honored to Portray an ASL Family". Decider (באנגלית אמריקאית). "Young Entertainer Awards 2015". youngentertainerawards.org.